Aug 02,2016
మైక్రోసాప్ట్‌ ఇండియా కొత్త అధ్యక్షుడు అనంత్‌
న్యూఢిల్లీ : సాప్ట్‌వేర్‌ దిగ్గజ సంస్థ మైక్రోసాప్ట్‌..భారత్‌లో తమ సంస్థ ప్రెసిడెంట్‌గా అనంత్‌ మహేశ్వరిని నియమించింది. ప్రస్తుతం మైక్రోసాప్ట్‌ ఇండియా చైర్మన్‌గా ఉన్న భాస్కర్‌ ప్రామాణిక్‌ 2017 మార్చిలో పదవీ విరమణ పొందనున్నారు. దీంతో ఆ స్థానంలో అనంత్‌ను నియమిం చారు. 2017 జనవరి 1 నుంచి అనంత్‌ బాధ్యతలు స్వీకరించనున్నారు. 12 ఏండ్ల పాటు హనీవెల్‌ సంస్థలో కీలక బాధ్యతలు నిర్వహించిన అనంత్‌ ఈ ఏడాది సెప్టెంబర్‌లో మైక్రోస్టాప్‌లో చేరనున్నారు. దీంతో ఆయన సంస్థలోకి రాకముందే ఉన్నత పదవిని కట్టబెట్టింది మ్రైకోసాప్ట్‌. 1990లో భారత్‌లో తన సేవలను మొదలుపెట్టింది మైక్రోసాప్ట్‌. ప్రస్తుతం ఇక్కడ 7వేల మంది ఉద్యోగులు పనిచేస్తున్నారు.
మీ స్నేహితులకు రికమెండ్ చెయ్యండి